حجت الاسلام والمسلمین قرائتی :

انسان کو اپنے نیک اعمال پر مغرور نہیں ہونا چاہیئے

حوزہ علمیہ کے مشہور استاد نے اس بیان کے ساتھ کہ انسان کو چاہئے کہ اپنے اعمال خالصانہ اور خداوند عالم کی رضایت کے ساتھ انجام دے ، کہا : انسان کو اپنے نیک اعمال پر مغرور نہیں ہونا چاہیئے ۔

خبر کا کوڈ: ۴۳۵۵۹۱

تاریخ: ۱۷ تير ۲۰۱۸ - ۱۰:۲۰

رسا نیوز ایجنسی کے رپورٹر کی رپورٹ کے مطابق حوزہ علمیہ میں تفسیر قرآن کریم کے مشہور و معروف استاد حجت الاسلام والمسلمین محسن قرائتی نے اپنے درس اخلاق میں بیان کیا : بیان ہوا ہے بعض لوگ پیغمبر اکرم (ص) سے کہتے تھے کہ اگر آپ چاہتے ہیں ہم خاص و صاحب دولت و ثروت آپ کے پاس موجود رہیں تو عوام و غریب لوگوں کو اپنے آس پاس سے دور کریں ؛ پیغمبر اکرم (ص) نے بھی ان لوگوں کے جواب میں فرمایا : جو لوگ بھی اپنے خداوند عالم سے معاملہ کرتے ہیں ہم ان لوگوں کو اپنے سے دور نہیں کرینگے ۔

انہوں نے وضاحت کی : انسان کو کبھی بھی خود کو دوسروں سے افضل نہیں جاننا چاہیئے ، واضح و صریح روایت کے مطابق اگر کسی عمر دراز بزرگ کو دیکھا تو کہنا چاہیئے کہ ان کی عبادت ہم سے زیادہ ہے ، اگر کسی کم عمر شخص کو دیکھا تو کہنا چاہیئے کہ اس کے گناہ ہم سے کم ہیں ، اگر کسی ہم سن شخص کو دیکھا تو کہنا چاہیئے کہ میں اپنے عیب و نقص سے با خبر ہیں حالانکہ اس شخص کے عیب سے جاہل ہوں ؛ اسی وجہ سے انسان کی نظر سماج و معاشرے میں اس طرح ہونا چاہیئے کہ خود کو افضل نہ جانے ۔

حجت الاسلام والمسلمین قرائتی نے اس بیان کے ساتھ کہ تمام مخلوق خداوند عالم اچھے ہیں اور ہم اپنے ذاتی نظریہ و گمان سے خداوند عالم کے مخلوقات پر اعتراض نہں کر سکتے بیان کیا : انسان اگر برا عمل کرتا ہے اور خود کو برا سمجھتا ہے اس سے بہتر ہے کہ نیک و اچھے عمل کو انجام دے اور خود کو بہتر جانے ۔

انہوں نے اس بیان کے ساتھ کہ انسان نہیں جانتا خداوند عالم کس عمل کو اس سے قبول کرتا ہے اس لئے دوسروں پر خود کو افضل و برتر نہیں جاننا چاہیئے بیان کیا : امام سجاد علیہ السلام فرماتے ہیں : اے خداوند عالم اگر نیک عمل کی توفیق مجھ کو عطا کی ہے تو اس کے آفت سے بھی میری حفاظت فرما ؛ انسان کو اپنے نیک عمل سے مغرور نہیں ہونا چاہیئے ۔/۹۸۹/ف۹۷۵/